CELEX: C2004/118/76
Language: fi
Date: 2004-04-30 00:00:00
Title: Yhteisöjen ensimmäisen oikeusasteen tuomioistuimen tuomio 21 päivänä huhtikuuta 2004 asiassa T-313/01, R. vastaan Euroopan yhteisöjen komissio (Henkilöstö — Sosiaaliturva — Kirurgista toimenpidettä koskevan ennakkoluvan epääminen — Epääminen, joka on perusteltu sillä, että hallinto on pitänyt toimenpidettä yksinomaan esteettisenä — Yhteisen säännöstön säännösten rikkominen)

30.4.2004   
            
            
               FI
            
            
               Euroopan unionin virallinen lehti
            
            
               C 118/36
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO
   
   21 päivänä huhtikuuta 2004
   asiassa T-313/01, R. vastaan Euroopan yhteisöjen komissio (1)
   
   (Henkilöstö - Sosiaaliturva - Kirurgista toimenpidettä koskevan ennakkoluvan epääminen - Epääminen, joka on perusteltu sillä, että hallinto on pitänyt toimenpidettä yksinomaan esteettisenä - Yhteisen säännöstön säännösten rikkominen)
   (2004/C 118/76)
   Oikeudenkäyntikieli: kreikka
   Asiassa T-313/01, R., Euroopan yhteisöjen komission virkamies, kotipaikka Bryssel, edustajanaan asianajaja C. Tagaras, vastaan Euroopan yhteisöjen komissio (asiamiehinään J. Currall ja L. Lozano Palacios, avustajanaan asianajaja P. Anestis), jossa kantaja on vaatinut yhtäältä sellaisen päätöksen kumoamista, jolla on evätty kirurgista toimenpidettä koskeva ennakkolupa, ja toisaalta korvausta riidanalaisesta toimenpiteestä aiheutuneista kuluista, yhteisöjen ensimmäisen oikeusasteen tuomioistuin (neljäs jaosto), toimien kokoonpanossa: jaoston puheenjohtaja H. Legal sekä tuomarit V. Tiili ja M. Vilaras; kirjaaja: hallintovirkamies I. Natsinas, on 21.4.2004 antanut tuomion, jonka tuomiolauselma on seuraava:
   
               1)
            
            
               Päätös, joka on tehty 22.5.2001 ja jolla hylätään kantajan esittämä ennakkolupaa koskeva hakemus, kumotaan.
            
         
               2)
            
            
               Komissio velvoitetaan korvaamaan kantajalle 85 prosenttia kirurgisen toimenpiteen kuluista, sellaisena kuin kantajan kirurgi on määrännyt kyseisestä toimenpiteestä 16.5.2001.
            
         
               3)
            
            
               Asianosaiset määrittävät yhteisellä sopimuksella sen määrän, joka kantajalle on korvattava niistä kuluista, jotka kirurgin määräämästä toimenpiteestä on aiheutunut, ja ilmoittavat sovitusta määrästä ensimmäisen oikeusasteen tuomioistuimelle kolmen kuukauden kuluessa tämän tuomion julistamisesta.
            
         
               4)
            
            
               Ellei mainittuun sopimukseen päästä, asianosaiset ilmoittavat ensimmäisen oikeusasteen tuomioistuimelle kolmen kuukauden kuluessa tämän tuomion julistamisesta korvauksen täsmällistä määrää koskevat vaatimuksensa.
            
         
               5)
            
            
               Oikeudenkäyntikuluista, mukaan lukien lääketieteellisten asiantuntijoiden käyttämisestä aiheutuneet kulut, päätetään myöhemmin.
            
         
      (1)  EYVL C 44, 16.2.2002.